Benidórm itu apa sih? Jelaskan dalam bahasa tetun ya

Benidórm (ho lia-españól no ho lia-valensianu no ofisialmente Benidorm) mak sai sidade valensianu hosi komarka Marina Baixa (ho lia-españól Marina Baja no ho lia-valensianu Marina Baixa) iha provínsia Alikante (ho lia-españól Alicante no ho lia-valensianu Alacant). Ne'e lokalizadu iha Marina Baixa nia klaran no iha fronteira iha lorosa'e ho munisípiu sira Lalfás del Pi (ho lia-españól Alfaz del Pi no ho lia-valensianu L'Alfàs del Pi) nian, La Nusia (ho lia-españól La Nucía no ho lia-valensianu La Nucia) nian no Polóp (ho lia-españól Polop de la Marina no ho lia-valensianu Polop) nian; iha tasi-feto ho munisípiu Benimantéll (ho lia-españól no ho lia-valensianu Benimantell); no iha loromonu ho Finestrát (ho lia-españól no ho lia-valensianu Finestrat).

Ne'e naran-boot iha parte hotu-hotu tanba ninia tasi-ibun sira, tanba ninia makoir-lalehan sira no tanba ninia ambiente kalak no tanbasá ne'e destinu turístiku ema sira-nian hosi parte hotu-hotu hosi Europa. Ne'e munisípiu ho densidade no populasaun boot liu hotu hosi La Marina (ho lia-españól no ho lia-valensianu La Marina) ho mahorik 1 845,04 kada km² densidade nian no ho mahorik 71 034 (iha tinan 2009). Ninia sorisorin forma Área Metropolitanu Benidórm nian, formadu hosi Benidórm, Finestrát, La Nusia, Polóp, Lalfás del Pi, Altea (ho lia-españól no ho lia-valensianu Altea) no Vilajoioza (ho lia-españól Villajoyosa no ho lia-valensianu Vila Joiosa), ho mahorik 183 392 no ho númeru daruanulu-resin-daualuk iha ranking España nian.